Praxise neljas mõttehommik teemal "Eesti kõrghariduspoliitika: julge või juhuslik?" keskendub Eesti kõrghariduspoliitikale ning peamiselt kõrgharidusele ligipääsu küsimusele. Euroopas on võrdväärsete kõrgharidusvõimaluste teema muutumas kõrghariduspoliitika üheks sõlmküsimuseks, samas kui Eestis on teema käsitlus seni veel hajus ja ühekülgne. Eestis räägitakse kõrgharidusele ligipääsuga seoses enamasti üliõpilaste ja nende vanemate sotsiaal-majanduslikust taustast ning selle mõjust kõrgharidusele ligipääsemisel. Samas on see vaid üks osa tervikpildist. Mõttehommikul püüame pildile tuua ka teised teemaga seotud aspektid. Loe edasi »